alexandrainst/scandi-wiki huggingface dataset:
Andreas Aas-Jakobsen

Andreas Aas-Jakobsen (født 10. oktober 1905 i Tromsøysund, død 10. november 1980 i Oslo) var en norsk bygningsingeniør, kjent som foregangsmann i bruken av betong.

Etter eksamen fra NTH 1931 og dr.ing. fra Technische Universität Berlin 1935 startet han i 1937 Oslofirmaet Aas-Jakobsen som i betong satte opp bygninger og fra 1950-tallet ble landets ledende på broer i betong.  Han ble i 1954 hyret inn til å sette opp Tromsøbrua som arkitekt Erling Viksjø mottok Betongtavlen for i 1963.

Han mottok Sam Eydes prisbelønning fra Norske Sivilingeniørers Forening i 1972 for «bygningsteknisk normering og konstruksjonsarbeid».

Referanser 

Alumni fra NTNU
Norske bygningsingeniører
Norske sivilingeniører
Personer fra Tromsø kommune
Egil Johansen (orienteringsløper)

Egil Johansen (født 18. august 1954 i Kristiansand) er en norsk orienteringsløper som ble verdensmester i orientering i 1976 og 1978. Han fikk VM-sølv i 1979. Som aktiv orienteringsløper representerte han Randesund IL til og med 1977. Fra 1978 var han medlem av OK Sør, en orienteringsklubb han selv var med på å stifte. Men fra 1985 har han vært medlem av Bekkelaget Sportsklubb. Han ble kåret til Sørlandets nest beste idrettsutøver gjennom tidene i 2002 (bare slått av Dag Otto Lauritzen). Egil Johansen er gift med Gro Bjønnstu.

Siden 1983 er han universitetslektor ved Norges idrettshøgskole. Han har hovedfag i idrett fra NIH, mellomfag i idrettsbiologi, årsenhet i biologi på Kristiansand Lærerhøgskole. Før han tok idrettsfaglig utdanning, tok han yrkesutdanning innen radio og TV og han har fagbrev som radio/TV-tekniker. Fra 1985 var han juniorlandslagstrener i orientering, og fra 1992 til 1997 var han seniorlandslagstrener i orientering. Også fra 2000 til 2002 hadde han den jobben. 

Allerede i 1973 og 1974 tok Egil Johansen gull i junior-NM i orientering. Han har sju individuelle gullmedaljer i senior-NM i perioden 1975 til 1980, derav fem på klassisk distanse, noe som gav han fem kongepokaler. Han fikk også en NM-tittel i nattorientering og en i langdistanseorientering. I stafett har han en seier i NM for Randesund IL og en for OK Sør. Han er også nordisk stafettmester i 1980 og 1982 og verdensmester i 1976 og 1978. I 1982 løp han London Maraton på 2.21.12 og han har løpt 5000 meter på 14.35 og 10000 meter på 30.34. Av den grunn var han foreslått til Egebergs ærespris, men han ble ikke utvalgt, da man mente at øvelsene var for like.

Heder 
 Tinnprisen 1978

Kilder 
 Rune Stensland: Hva gjør de nå? Egil Johansen. Artikkel i Fædrelandsvennen onsdag 17. oktober 2012 side 24 og 25.

Norske orienteringsløpere
Verdensmestere i orientering
Kongepokalvinnere i orientering
Norske pedagoger
Personer fra Kristiansand kommune
Fødsler i 1954
Norgesmestere i orientering
Kontoret for belgisk murstein

Kontoret for belgisk murstein var et norsk departementskontor, opprettet ved årsskiftet 1947/1948 under Forsynings- og gjenreisningsdepartementet.

Kontoret ble overført til Kommunal- og arbeidsdepartementet 1. juli 1950, og ved utgangen av året ble det nedlagt. Kontoret hadde ansvar for anskaffelse, transport, lagring og salg av belgisk murstein til bruk i gjenreisningen av Norge etter den tyske okkupasjonen.

Litteratur 
 Johannessen, Knut / Kolsrud, Ole / Mangset, Dag (red.): Håndbok for Riksarkivet. Side 208-209 og 265. Ad Notam Gyldendal. Oslo ISBN 82-417-0137-3

Eksterne lenker 
 

Opphør i 1950
Tidligere norske statlige myndigheter
Fotogjengen

Fotogjengen ved Studentersamfundet i Trondhjem, ofte bare kalt fotogjengen eller FG, er en av de tekniske gjengene ved Studentersamfundet i Trondhjem. FGs hovedoppgave er å foto-dokumentere alt som skjer på Samfundet, UKA og ISFiT, som konserter, møter, quiz eller temafester. I tillegg har de ansvar for det stadig voksende bildearkivet til Samfundet. Kunstnerisk ustmykning i de ulike lokalene til Samfundet hører også til FGs ansvarsområde

Historie
Helt fra Studentersamfundets start i 1910 har arrangementer ved Samfundet blitt fotografert. I starten var det fotograf Frederik Hilfling-Rasmussen som stod for fotograferingen. På 1930-tallet fikk Akademisk Radioklubb satt opp et mørkerom i huset, og i 1938 ble Studentenes Kameraklubb opprettet av en utbrytergruppe fra ARK. Studentenes Kameraklubb tok i 1945 over ARKs mørkerom, men det var allikevel ingen faste avtaler om jevnlig fotografering. Først utover 1950-tallet begynte tanken om en fast gruppe med hovedansvar for fotografering å ta form. Den 7. oktober 1958 ble det bestemt at Fotogjengen skulle bli en gjeng ved Samfundet. Fotogjengen var dermed en realitet.

Dagens FG
Fotogjengen består i dag av ni funksjonærer. Hver høst er det opptak for nye medlemmer, og det er da mulig å søke medlemskap. Nye medlemmer blir valgt ut etter et kort intervju av alle søkere. Gjengen disponerer i dag sitt eget kamerautstyr, samt eget arbeidslokale i Studentersamfundet med tilhørende mørkerom og studio. 
 
I tillegg til å ta bilder av alle arrangementer i regi av Studentersamfundet er fotogjengen nært knyttet til studentfestivalene UKA og ISFiT. FG er en av de gjengene som automatisk blir tatt opp til nevnte festivaler, og tar bilder av alt som skjer under festivalene.

Vanligvis holder Fotogjengen kurs i komposisjon og bruk av kamera hvert semester. FG har også ofte eksterne oppdrag, blant annet tar de ofte klassebilder for forskjellige klasser ved NTNU.

Referanser 

Pareliussen Ingar. (2008): Fotogjengen 1958-2008, Best i Motlys.

Eksterne lenker
 Fotogjengen ved Studentersamfundet i Trondhjem
 Studentersamfundet i Trondhjem
 UKA
 ISFiT

Studentersamfundet i Trondhjem
Christiania bad og vaskeanstalt

Christiania bad og vaskeanstalt var et offentlig bad og vaskeri finansiert og driftet av Thorvald Meyer.
 
Institusjonen ble bygget i 1861, er forløperen til Torggata Bad og lå på samme sted. Thøger Binneballe sto for byggingen.

16. april 1862 overrakte Thorvald Meyer eiendommen til Christiania Commune, som skal ha komplettert anstalten med klesruller, centrifugalmaskiner og diverse utstyr til badet.

Litteratur
 Christiania bad og vaskeanstalt: Styrets forhandlingsprotokoll (1862-1894). OBA/A-10426/A/Aa/L0001
 Tvedt, Knut Are (red.): Oslo byleksikon, 2010, side 572 ISBN 978-82-573-1760-7

Byggverk i Oslo
Etableringer i 1861
Røykendrakten

Røykendrakten er en drakt laget av Berit Langsø og Else Bryhn. De to kvinnene fikk kulturprisen i 2012 for å ha skapt Røykendrakten som mange av Røyken Kommunes  innbyggere bærer. I 1993 kom den første kvinnedrakten . Livkjolen er mørkeblå og har naturalistiske broderier av blåveis nederst på stakken, foran og bak på ryggen. Skjørtet er foret til over broderikanten på baksiden. Skjorten kan fåes i bomull eller viskose med motiv av blåveis på krave, hals og ermelinninger. Det følger også med veske, hårbånd, cape og jakke. Det er utarbeidet eget sølv til drakten med blåveismotiv.

Referanser

Bunader
Kultur i Asker
Trond Markestad

Trond Jacob Markestad (født 24. desember 1945) er en norsk lege og professor II i pediatri ved Universitetet i Bergen. Han er særlig kjent for sitt arbeid med krybbedød.

Markestad har arbeidet i USA og Canada, ved barneklinikken ved Haukeland sykehus og som kommuneoverlege i Vestre Toten kommune. Han er leder i Den norske legeforenings råd for legeetikk.

I 2012 ble Markestad utnevnt til ridder av 1. klasse av St. Olavs Orden for sin innsats innen nyfødtmedisin. I 2015 fikk Markestad Meltzerprisen for forskningsformidling knyttet til krybbedød.

Referanser 

Norske leger
Professorer ved Universitetet i Bergen
Riddere av 1. klasse av St. Olavs Orden
Norske medisinprofessorer
Fødsler i 1945
Project X (film)

Project X er en amerikansk komedie fra 2012. Filmen er regissert av Nima Nourizadeh, skrevet av Matt Drake og Michael Bacall, produsert av Todd Phillips, og har Thomas Mann, Oliver Cooper og Jonathan Daniel Brown i hovedrollene.

Handling 
Tre high school-venner, Thomas (Thomas Mann), Costa (Oliver Cooper) og J.B. (Jonathan Daniel Brown), planlegger en bursdagsfest for Thomas mens foreldrene hans er borte på bryllupsdagen for å bedre sin sosiale posisjon på skolen. Thomas vil helst ikke at det skal bli for stort, men de to andre er fast bestemt på at det skal bli en legendarisk fest som aldri skal glemmes. Thomas er først bekymret for at det ikke skal komme noen, men ryktet sprer seg, og det utvikler seg til en fest av det legendariske slaget.

Rolleliste 
 Thomas Mann i rollen som Thomas
 Oliver Cooper i rollen som Costa
 Jonathan Daniel Brown i rollen som JB
 Kirby Bliss Blanton i rollen som Kirby
 Alexis Knapp i rollen som Alexis
 Dax Flame i rollen som Dax
 Brady Hender i rollen som Everett
 Nick Nervies i rollen som Tyler
 Miles Teller i rollen som Miles
 Peter Mackenzie i rollen som Dad
 Caitlin Dulany i rollen som Mom
 Rob Evors i rollen som Rob
 Rick Shapiro i rollen som T-Rick
 Jimmy Kimmel i rollen som seg selv
 Jillian Barberie i rollen som seg selv

Trivia 
 Til tross for at det ser ut som rundt tusen mennesker er på festen (Thomas sa til og med i filmen at det var minst 1500 gjester), var det kun 200 statister som ble brukt.

Eksterne lenker 
 
 

Filmer fra 2012
Filmkomedier fra USA
Ungdomsfilmer
Engelskspråklige filmer
Steine kapell (Vestvågøy)

Steine kapell lå på Steine i daværende Buksnes, nå Vestvågøy kommune i Nordland. Det var ei langkirke i tre med 500 plasser. Kapellet ble bygd i 1853 og innviet 6. mars 1854. Det blåste ned under en orkan 28. januar 1905.

Folket på Steine ønsket å få reist et nytt kapell der, men det oppsto drakamp om stedsvalget mellom Steine og Stamsund. Da kapellet ble bygd, var Steine det største fiskeværet i den midtre delen av Lofoten. I løpet av årene som kapellet eksisterte hadde Stamsund vokst seg større enn Steine. Etter over 30 års diskusjon ble det nye gudshuset, Stamsund kirke, innviet i Stamsund i 1937.

Andre kirker i Vestvågøy
Borge kirke
Buksnes kirke
Hol kirke
Knutstad kapell
Stamsund kirke
Valberg kirke

Kilder 
Einar Fyhn (red.): Steine - Fiskeværet - Sommeridyllen - Den vonde dagen. Steine grendelag 1997. ISBN 82-994347-1-8 (s. 13-15, digitalisert av Nasjonalbiblioteket)

Kirker i Vestvågøy
Kirker i Lofoten prosti
Religiøse byggverk fra 1854
1854 i Norge
Steine sykehus

Steine sykehus ble bygd på Steine i daværende Buksnes, nå Vestvågøy kommune i Nordland rundt 1865. Det ble etablert etter at det kom krav om flere sykehus i Lofoten, etter at Gravdal sykehus var blitt bygd på 1840-tallet. Steine sykehus hadde ca. 40 senger, og var i drift til 22. september 1913, da det ble ødelagt av brann. Brannen startet i butikken til handelsmann Jentoft Nilsen, og spredde seg til sykehuset som lå 100 meter unna. Sykehuset ble ikke gjenoppbygd, men ble erstattet av ei mindre sykestue i Stamsund, som kun var i drift i fiskesesongen.

Kilder 
Einar Fyhn (red.): Steine - Fiskeværet - Sommeridyllen - Den vonde dagen. Steine grendelag 1997. ISBN 82-994347-1-8 (s. 16-17, digitalisert av Nasjonalbiblioteket)

Helse- og sosialtjenester i Nordland
Tidligere sykehus i Norge
Vestvågøy
William Wilhelmsen

William «Jamen» Wilhelmsen (født 26. juni 1904 i Drammen, død 12. april 1984) var en norsk bandy- og fotballspiller. Han representerte Drafn og var aktiv på 1920- og 1930-tallet.

Jamen Wilhelmsen spilte sin første kamp for Drafns A-lag i bandy i 1922. Han ble norgesmester for Drafn i 1926, 1932, 1933 og 1935 og var dessuten tapende finalist i 1924 og 1925. Han debuterte på det norske landslaget i 1932 og spilte totalt fem landskamper, den siste i 1937. Han var høyreving på Drafn og ble både brukt i denne posisjonen og som senterhalf på landslaget. Han ble regnet for å være blant sin tids aller raskeste spillere.

Wilhelmsen var med på Drafns lag som kom til finalen i norgesmesterskapet i fotball i 1927. Han drev også med friidrett og representerte her Hellas. I 1937 flyttet han til Oslo, meldte overgang til Trygg og spilte bandy for dem noen sesonger.

Referanser 

Norske bandyspillere
Norske fotballspillere
Fotballspillere for Ski- og Ballklubben Drafn
Personer fra Drammen kommune
Fødsler i 1904
Dødsfall i 1984
Per Fredrik Åsly

Per Fredrik Åsly (født 1986) bedre kjent som PelleK er en norsk skuespiller, komponist og vokalist fra Sandefjord.

Han har turnert verden rundt med originalt materiale og covere som han synger på 14 forskjellige språk. Videoene på hans YouTube-kanal «Pellekofficial» er sett nesten 700 millioner ganger. PelleK spiller karakteren Envoy i sesong 6 av MGM/HBO's "Vikings", og karakteren Alex Huntsman i spillefilmen Creators - The Past med blant annet William Shatner (Star Trek). Han har sunget for mange av verdens største spillutviklere, for eksempel for League of Legends, Square Enix' Lord of Vermillion, Magic: The Gathering og Path of Exile. Han har også sunget for flere TV-serier, inkludert Saban's Power Rangers og turnert Europa som midlertidig vokalist for bandet DragonForce. 

Sangstemmen hans går over 4 oktaver (a2-c6).

Hans YouTube-kanal har over tre millioner abonnenter, og er ifølge nettstedet videostatistikk blant de raskest voksende musikk kanalene på verdensbasis.

Åsly er samboer med modell og influenser Stina Bakken.

Diskografi 
 Bag Of Tricks (2012)
 Ocean Of Opportunity (2013)
 Christmas With PelleK (2013)
 Cloud Dancers (2014)
 A Marvelous Method Of Reclusion (2016)
Absolute Steel (2018)

Referanser

Eksterne lenker 
 
 
 
 

Norske sangere
Heavy metal-vokalister
Personer fra Sandefjord kommune
Youtubere fra Norge
Skal vi danse-deltakere
Nordmenn kjent via pseudonym
Leirfossene kraftverk

Leirfossene kraftverk er et vannkraftverk ved Øvre Leirfoss i Nidelva i Trondheim kommune i Trøndelag. 

Det blir drevet av Trondheim Energi, siden 1. januar 2009 et datterselskap av Statkraft, og ble åpnet 2. oktober 2008 etter en byggetid på vel to år. 

Det utnytter et fall på 61 m. Installert effekt er 45 MW fra to francisturbiner. Årsproduksjon er 150 GWh. 

Kraftverket erstatter Nedre Leirfoss kraftverk og Øvre Leirfoss kraftverk. Disse har imidlertid ikke blitt stengt, men utnytter den delen av Nidelvas vannføring som blir ledet gjennom elveleiet mellom de gamle kraftverkene. Etter ombyggingen økte den samlede årlige kraftproduksjonen, og inntektene til fellesskapet, med 30 % fra 150 GWh til 193 GWh  – med samme mengde vann.

Referanser

Kilder
 
 NVE vannkraftdatabase
 Statkraft

Eksterne lenker 
 Bilde av Nedre Leirfoss

Vannkraftverk i Trøndelag
Trondheims infrastruktur
Statkraft
Kraftverk etablert i 2008
2008 i Norge
Kraftverk i Trondheim
Nea-Nidelvvassdraget
Lerkendal (bydel)
Fossøytunnelen

Fossøytunnelen er en tunnel på fylkesvei 604 i Luster kommune i Vestland.

Se også 

Veitunneler i Norge

Referanser

Eksterne lenker 
Fossøytunnelen på Google Streetview

Veitunneler i Vestland
Veier i Luster
Tunneler åpnet i 1986
Frammarsviktunnelen

Frammarsviktunnelen er en tunnel på fylkesvei 611 i Vestland. Tunnelen er 76 m lang og ligger i Sunnfjord kommune.

Se også
Veitunneler i Norge

Referanser

Veitunneler i Vestland
Tunneler åpnet i 1951
Veier i Sunnfjord
Fylkesvei 611
Fretheimtunnelen

Fretheimtunnelen er en tunnel på E16 i Vestland. Tunnelen er 1363 m lang og ligger i Aurland kommune.

Se også
Veitunneler i Norge

Referanser

Veitunneler i Vestland
Tunneler åpnet i 1992
Veier i Aurland
Holmahaugtunnelen

Holmahaugtunnelen er en veitunnel på riksvei 5 i Vestland. Tunnelen er en 88 m lang miljøtunnel i betong. Den ligger i Sogndal kommune.

Se også
Liste over veitunneler i Norge

Referanser

Veitunneler i Vestland
Veier i Sogndal
1994 i Norge
Tunneler åpnet i 1994
Riksvei 5
Lawren Stewart Harris

Lawren Stewart Harris (født 23. oktober 1885 i Brantford, Ontario, død 29. januar 1970) var en canadisk maler mest kjent som medlem av Group of Seven, der han ble regnet som en av de bærende kreftene. Arbeidene hans ble mere forenklet i midten av 1920-årene etter en reise til de arktiske deler av landet. Han ble utnevnt til  Companion of the Order of Canada i 1969.

Han sluttet etterhvert både å signere og datere verkene sine for at publikum ikke skulle vurdere ut fra kunstneren, men fra kunstverket.

Bakgrunn 
Han ble født inn i en velstående industrieierfamilie, og studerte først ved en teknisk skole og senere college i Aurora (Ontario). Da han var 19 år dro han for å studere i Berlin (1904–1908).
Han var sterkt interessert i filosofi, og ble senere medlem av teosofene i Toronto. Etter å ha møtt J. E. H. MacDonald i 1911, ble han med på å stifte Group of Seven. Han finansierte også en bygning i Toronto sammen med en venn. Bygningen ga rimelig atelier- og boplass for vordende unge kunstnere.

Han giftet seg i 1910 og paret fikk tre barn innen 1920. I 1914 forelsket han seg i ektefellen til en skolekamerat. Dette var gjensidig, men paret fant ut at forhold ikke hadde noe for seg, siden skilsmisser var for skandaløst. Tyve år senere tok han likevel ut skilsmisse, og giftet seg med sin flamme. Dette resulterte i et bigamisøksmål fra familien til ekshustruen. Det nye paret flyttet derfor til USA, inntil de flyttet til Vancouver (British Columbia) i 1940.

Kunstnerkarrieren 
Harris og MacDonald finansierte jernbaneturer med kupevogn for gruppen til Algoma-distriktet og til nordkysten av Øvresjøen. Denne kystlinjen fant han så fascinerende at han dro tilbake dit de neste syv årene for å male. Det var da han utviklet sin stil som han er mest kjent for. Hans landskaper fra begynnelsen av 1920-årene er fargerike, i impasto-strøk. Hans senere landskaper fra samme periode er mere dempede i fargebruken og med renere linjer, nesten abstrakte.

Han fikk også et forhold til de canadiske områdene av Rocky Mountains, som han besøkte tre år på rad. Landskapsmaleriene omfattet også hans hjemmedistrikts omgivelser.

Flyttingen til Vancouver førte til et stilskifte mot det helt abstrakte.

Harris døde i Vancouver i 1970 som en veletablert kunstner. Han ble gravlagt ved McMichael art gallery som har en stor samling av verkene hans.

Ettermæle 
 I 2001 ble ett av hans bilder fra Baffin Island solgt for 10,2 mill. dollar. Forhåndsvurderingen gikk på over 1 million. Bildet framstiller snølagte fjell under en dramatisk blågrå himmel, og er i privat eie.
 Et av hans Algoma-bilder ble oppdaget i et sykehuskott i Toronto. Det ble levert til Sothebys og trakk 1,38 millioner canadiske dollar.
 En ny rekord ble satt i 2007 for «et furutre med rødt hus om vinteren II» (1924) som hadde forhåndsoverslag opp mot 1,4 millioner men gikk for 2,875 millioner (inkludert avgifter).
 Et maleri med motiv fra Grønland ble solgt på en auksjon i Toronto for 2 millioner dollar i 2008 (fire ganger utropsprisen).

Referanser

Personer fra Brantford
Order of Canada
Malere
Canadiske kunstnere
Group of Seven (Canada)
Ogna Golfklubb

Ogna Golfklubb er en golfklubb som åpnet 21. juni 2003 på Jæren i Hå kommune. 
Golfbanen er anlagt i et område mellom Ogna Camping i nord og Ogna sentrum i sør, langs riksvei 44. Arealet som i dag er innregulert til golf-formål er stort nok til å gi plass til en 9 hulls bane.

Jordsmonnet er sandholdig jord som gir god drenering og derfor er godt egnet til golfbane. Golfbanen er av parkbane-karakter.
 
Banen har store greener etter etablert standard. Ettersom banen er relativ flat, blir terrenget og topografien rundt brukt for å få de variasjoner som skal til for en utfordrende golfbane.

Golfbaner i Norge
Byggverk i Hå
Sport i Hå
Haukåstunnelen

Haukåstunnelen er en veitunnel på fylkesvei 604 i Vestland. Tunnelen er 440 meter lang og ligger i Luster kommune.

Se også
Veitunneler i Norge

Referanser

Eksterne lenker
Haukåstunnelen på Google StreetView

Veitunneler i Vestland
Veier i Luster
Tunneler åpnet i 1965
Kvernadalstunnelen

Kvernadalstunnelen er en veitunnel på fylkesvei 604 i Vestland. Tunnelen er 182 meter lang og ligger i Luster kommune.

Se også
Liste over veitunneler i Norge

Referanser

Eksterne lenker
Kvernadalstunnelen på Google Streetview

Veitunneler i Vestland
Veier i Luster
Tunneler åpnet i 1980
Styggegjøltunnelen

Styggegjøltunnelen er en veitunnel på fylkesvei 604 i Vestland. Tunnelen er 65 meter lang og ligger i Luster kommune.

Se også
Veitunneler i Norge

Eksterne lenker
Styggegjøltunnelen på Google Streetview

Veitunneler i Vestland
Veier i Luster
Kroktunnelen

Kroktunnelen er den tredje av fire vendetunneler på fylkesvei 50 i Sogn og Fjordane. Tunnelen er 270 meter lang og ligger i Aurland kommune.

Tunnelen ble tatt i bruk for allmenn trafikk i juli 1974, men var ferdigsprengt flere år tidligere i forbindelse med kraftutbygging av Aurlandsvassdraget.

Se også
Låvisbergtunnelene
Langetunnelen
Veitunneler i Norge
Undersjøiske veitunneler i Norge

Referanser

Veitunneler i Sogn og Fjordane
Veier i Aurland
Tunneler åpnet i 1985
Fylkesvei 50
Langetunnelen

Langetunnelen er den andre av fire vendetunneler på fylkesvei 50 i Vestland. Tunnelen er 1350 meter lang og ligger i Aurland kommune. Øvre åpning er på omkring 387 moh, nedre åpning på omkring 262 moh.

Tunnelen ble tatt i bruk for allmenn trafikk i juli 1974, men var ferdigsprengt flere år tidligere i forbindelse med kraftutbygging av Aurlandsvassdraget

Referanser

Se også
Kroktunnelen
Låvisbergtunnelene
Veitunneler i Norge

Veitunneler i Vestland
Veier i Aurland
Tunneler åpnet i 1985
Fylkesvei 50
Låvisbergtunnelene

Låvisberget tunnel 1 og 4 er to av fire vendetunneler på fylkesvei 50 i Vestland. Tunnelene er henholdsvis 260 og 410 meter lange og ligger i Aurland kommune. De er blant Vestlandets bratteste tunneler med omkring 9 % stigning.

Tunnelene ble tatt i bruk for allmenn trafikk i juli 1974, men var ferdigsprengt flere år tidligere i forbindelse med kraftutbygging av Aurlandsvassdraget

Se også
Kroktunnelen 3
Langetunnelen 2

Referanser 

Veitunneler i Vestland
Veier i Aurland
Tunneler åpnet i 1985
Fylkesvei 50
Ross Barkley

Ross Barkley (født 5. desember 1993) er en engelsk fotballspiller som spiller for den franske klubben .

Han har tidligere vært på utlån hos de engelske klubbene Sheffield Wednesday og Leeds.

Landslaget 
Han debuterte for det engelske landslaget i august 2013 i en VM kvalifiseringskamp mot , en kamp de vant 4-0. Den 12. mai 2014 ble han tatt ut i den engelske VM-troppen til fotball-VM i Brasil 2014.

Han ble tatt ut i s EM-tropp til EM i Frankrike 2016.

Referanser

Eksterne lenker 
 
 Ross Barkley profil hos Everton FC
 Ross Barkley profile hos Everton FC

Engelske fotballspillere
Spillere i Fotball-VM 2014
Spillere i Fotball-EM 2016
Fotballspillere for Everton FC
Fotballspillere for Sheffield Wednesday FC
Fotballspillere for Leeds United FC
Fotballspillere for Chelsea FC
Fotballspillere for Aston Villa FC
Fotballspillere for OGC Nice
Personer fra Liverpool
Fødsler i 1993
Georginio Wijnaldum

Georginio Gregion Emile Wijnaldum (født 11. november 1990) er en nederlandsk fotballspiller som spiller for den italienske klubben , på lån fra den franske klubben Paris Saint-Germain FC.

Den 8. april 2007 kom debuten for Feyenoord hjemme mot FC Groningen. Han var bare 16 år og 148 dager gammel da han debuterte og dermed tidenes yngste Feyenoord spiller. Han er av afro-surinamsk herkomst og har en yngre bror, Giliano Wijnaldum, som spiller for Groningen.

Den 11. juli 2015 signerte han en 5-årskontrakt med Newcastle United for en overgangssum på 14,7 millioner pund.
Etter at Newcastle United rykket ned, gikk han til Liverpool FC den 22. juli 2016. Han signerte en 5-årskontrakt med klubben og overgangssummen var på 25 millioner pund.

Landslaget 
Han ble tatt ut i s EM-tropp til EM i fotball 2021.

Meritter

Klubb 
Feyenoord
 KNVB-cupen: 2007–2008

PSV Eindhoven
 KNVB-Cupen: 2011–12
 Eredivisie: 2014-2015

Liverpool
 Champions League: 2018-2019
 UEFA Super Cup (1): 2019
VM for klubblag : 2019
Premier league 2019/2020

Individuelt 
 Rotterdam talent of the year: 2007

Referanser

Eksterne lenker 
 
 
 
 Profil hos Voetbal International 
 Profil hos Feyenoord.nl 
 Holland U17 stats  på OnsOranje
 Holland U19 stats  på OnsOranje
 Holland U21 stats  på OnsOranje

Nederlandske fotballspillere
Spillere i Fotball-VM 2014
Spillere i Fotball-EM 2021
Fotballspillere for Feyenoord Rotterdam
Fotballspillere for PSV Eindhoven
Fotballspillere for Newcastle United FC
Fotballspillere for Liverpool FC
Fotballspillere for Paris Saint-Germain FC
Fotballspillere for AS Roma
Vinnere av Mesterligaen i fotball for menn
Personer fra Rotterdam
Fødsler i 1990